

**Veresegyház Város Polgármestere**

2112 Veresegyház, Fő út 35. Tel: 28 – 588-600 Fax: 28 – 588-646

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

**a Képviselő-testület 2016. december 13 -i rendes / rendkívüli ülésére**

**Tárgy: A térítési díjakról szóló 9/2007. (VII.12.) önkormányzati rendelet**

**módosítása**

**Készítette:** Oroszi-Ványi Melinda önkormányzati referens

**Látta és ellenjegyzi:** Garai Tamás jegyző

**Tárgyalja:** Ügyrendi, Jogi és Közbiztonsági Bizottság

Pénzügyi Bizottság

Az előterjesztés **nyílt/zárt** ülésen tárgyalható

A döntés elfogadásához **egyszerű/minősített** többség szükséges

**ELŐTERJESZTÉS**

**Képviselő-testületi ülésre**

**Tárgy: A térítési díjakról szóló 9/2007. (VII.12.) önkormányzati rendelet módosítása**

**Tisztelt Képviselő-testület!**

A hulladékról szóló 2012. évi CLXXXV. tv. 2016. április 1-ével és július 1-ével jelentős mértékben módosult. Az állam koordináló szervként létrehozta a Nemzeti Hulladékgazdálkodási és Vagyonkezelő Zrt-t.

Mivel az országos szabályozás minden területre kiterjed, a szolgáltatást végző és ellenőrző szervezetek egységesített rendelet struktúrát hoztak létre, mely alapján Veresegyház Város Önkormányzat Képviselő-testülete a 2016. augusztus 3-i ülésén megalkotta **a települési szilárd hulladékkal kapcsolatos helyi közszolgáltatásról szóló 17/2016. (VIII.4.) önkormányzati rendeletét.**

Az egységes rendeleti struktúra miatt a GAMESZ üzemeltetésében lévő lakossági hulladékudvar és inertbánya lerakási és térítési díjai nem képezhetik a rendelet mellékletét.

Fentiek értelmében javasolom, hogy a térítési díjakról szóló **9/2007. (VII.12.) önkormányzati rendelet**egészüljön ki egy új, 15. számú melléklettel, mely a **lakossági hulladékudvar és inertbánya** lerakási és térítési díjait tartalmazza.

Az inertbányában történő hulladéklerakás díját 1.500,- Ft/m3, a hulladékudvarban történő hulladéklerakás díját pedig 2.500,- Ft/m3 árban javasolom megállapítani.

Az árkülönbséget az indokolja, hogy az önkormányzatunk tulajdonában álló inertbányában csak a lerakásért és az ártalmatlanításért kell fizetni, míg a hulladékudvarban összegyűlt hulladékot a Zöld Híd szállítja el, ami a GAMESZ felé kiszámlázásra kerül.

Kérem a tisztelt Képviselő- testületet a fenti javaslat megvitatására, s a rendelet módosítására.

Veresegyház, 2016. december 6.

**Pásztor Béla**

polgármester

**Rendeletalkotási javaslat:**

Veresegyház Város Önkormányzat Képviselő-testülete megalkotja a …/2016. (XII. …...) önkormányzati rendeletét a térítési díjakról szóló 9/2007. (VII.12.) önkormányzati rendeletének módosítására.

Határidő: azonnal

Felelős: jegyző

**Veresegyház Város Önkormányzat Képviselő-testületének**

**/2016. (XII…….) önkormányzati rendelete**

**a** **„térítési díjakról”szóló 9/2007. (VII.12.) önkormányzati rendeletének módosítására**

**(tervezet)**

Veresegyház Város Önkormányzat Képviselő-testülete az Alaptörvény 32. cikk (1) bekezdés a) pontjában, a gyermekek védelméről és a gyámügyi igazgatásról szóló többször módosított 1997. évi XXXI. tv. 147. § (1) bekezdésében, a nemzeti köznevelésről szóló 2011. évi CXC. tv. 83. § (2) bekezdés c. pontjában kapott feladatkörében eljárva az alábbi rendeletmódosítást fogadja el:

1. **§**

A R. kiegészül egy új, 15. számú melléklettel, mely e rendelet 1. sz. mellékletét képezi.

**Záró rendelkezések**

1. **§**
2. E rendelet 2017. január 1-jén lép hatályba, és az azt követő napon hatályát veszti.
3. A rendelet kihirdetéséről – az SZMSZ-ben meghatározott módon - a jegyző gondoskodik.

Veresegyház, 2016. december 6.

**Garai Tamás Pásztor Béla**

jegyző polgármester

**1.sz. melléklet**

|  |  |
| --- | --- |
| **Inert-, lom és zöldhulladék lerakási díjai** | **(Ft/m3)**  **nettó ÁFA (27%) bruttó** |
| **Hulladékudvar**  Háztartási mennyiségben elhelyezhető inert-, lom- és zöldhulladék lerakási díja | **1.968,5 531,5 2.500** |
| **Inertbánya**  Inert hulladék – nagy mennyiségű – elhelyezési díja (a szerződésben meghatározott feltételekkel) | **1.181 319 1.500** |